Diari Oficial de la Generalitat Valenciana


Sumari del DOGV 310, del 28-11-1985 (1985/805369)

REIAL DECRET 1986/1985, de 9 d'octubre, sobre valoració definitiva, ampliació i modificació de mitjans adscrits als serveis traspassats a la Comunitat Valenciana en matèria de ports.
--------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1985/10/09/1986/dof/vci/html**

### Dades del document

Número de DOGV
:   310

Data del DOGV
:   28-11-1985

Secció del DOGV
:   DISPOSICIONS GENERALS

Número del document
:   1985/805369


Data del document
:   09-10-1985

Organisme emissor
:   Presidència del Govern

Tipus de document
:   Reial decret

Reial Decret 1986/1985, de 9 d'octubre, sobre valoració definitiva, ampliació i modificació de mitjans adscrits als serveis traspassats a la Comunitat Valenciana, en matèria de ports.  
Per Llei Orgànica 5/1982, d'1 de juliol, s'aprovà l'Estatut d'Autonomia de la Comunitat Valenciana, a l'empar del qual s'aprovà el Reial Decret 3059/1982, de 24 de juliol, pel qual es traspassen funcions i serveis de l'Administració de l'Estat en matèria de, ports a la Comunitat Autònoma esmentada.  
El Reial Decret esmentat només incloïa una valoració provisional, i ara cal que aquella valoració provisional siga substituïda per una de definitiva.   
L'obtenció d'aquesta valoració definitiva comporta la necessitat d'ampliar certs mitjans personals, patrimonials i pressupostaris relacionats amb els traspassos esmentats.   
En atenció d'aquests motius, en compliment del que disposa la disposició transitòria quarta de l'Estatut d'Autonomia de la Comunitat Valenciana, a proposta dels Ministres d'Obres Públiques i Urbanisme i d'Administració Territorial, i amb la deliberació prèvia del Consell de Ministres en la reunió del dia 9 d'octubre de 1985.   
DECRETE:   
Article 1r  
S'aprova l'acord de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, de data 27 de juny de 1983, sobre valoració definitiva del cost efectiu dels serveis traspassats i ampliació i modificació de mitjans transferits a la Comunitat Valenciana en matèria de ports pel Reial Decret 3059/1982, de 24 de juliol.   
Article 2n  
1. En conseqüència, queden traspassades a la Comunitat Valenciana, el personal, els béns, drets i obligacions i els crèdits pressupostaris que figuren en les relacions 1, 2 i 3.ªdjuntes al mateix Acord de la Comissió Mixta indicada, en els termes i les condicions que s'hi especifiquen.   
Article 3r  
Els traspassos a què fa referència aquest Real Decret tindran efectivitat a partir del dia assenyalat en l'Acord de la Comissió Mixta.   
Article 4t  
Els crèdits pressupostaris que es determinen segons la relació número 3.2 com a «baixes efectives» en els Pressupostos Generals de l'Estat per a l'exercici 1985, seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la secció 32, destinats a finançar els serveis assumits per les Comunitats Autònomes, una vegada siguen remesos al Departament esmentat per part de l'Oficina Pressupostària del Ministeri d'Obres Públiques i Urbanisme els certificats de retenció de crèdit per donar compliment al que disposa la Llei de Pressupostos Generals de l'Estat.   
Article 5é  
Aquest Reial Decret entrarà en vigor el dia de la publicació en el «Boletín Oficial del Estado».   
Donat a Madrid, el 9 d'octubre de 1985.   
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX I  
La Sr. Concepción Tobarra Sánchez i la Sra. Maria Blanca Blanquer i Prats, Secretàries de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en el Ple de la Comissió Mixta, celebrat el dia 27 de juny de 1983, s'adoptà Acord sobre valoració definitiva dels cost efectiu dels serveis, ampliació i modificació dels mitjans traspassats a la Comunitat Valenciana en matèria de ports pel Reial Decret 3059/1982, de 24 de juliol, ratificats en el Ple de la Comissió Mixta de 23 de setembre de 1985 en els termes que s'expressen tot seguit:   
A) Normes estatutàries i legals en què s'empara la valoració definitiva i ampliació de mitjans traspassats.   
Aquest Acord s'empara, d'una banda, en la disposició transitòria quarta de l'Estatut d'Autonomia de la Comunitat Valenciana en què es preveu el traspàs dels serveis inherents a les competències que segons aquest Estatut correspon a la susdita Comunitat Autònoma així com el dels mitjans pertinents patrimonials, personals i pressupostaris, i d'altra en el Reial Decret 4015/1982, de 29 de desembre en què es regula el funcionament de la Comissió Mixta de Transferències, prevista en l'assenyalada disposició transitòria quarta del susdit Estatut d'Autonomia i es determinen les normes i procediment a què han d'ajustar-se els traspassos de l'Administració de l'Estat a la Comunitat Valenciana.   
B) Mitjans patrimonials, personals i pressupostaris que s'amplien o modifiquen.   
B.1 Béns, drets i obligacions:   
a) Es modifiquen determinades concessions traspassades a la Comunitat Valenciana en virtut del Reial Decret 3059/1982. de 24 de juliol, en els termes que figuren a la relació adjunta número 1.1.   
b) S'amplien els mitjans patrimonials traspassats a la Comunitat Valenciana en virtut del susdit Reial Decret, amb el traspàs de les concessions que s'indiquen en la relació 1.2.   
B.2 Personal i llocs de treball vacants:   
1. Els llocs de treball vacants que es traspassen dotats pressupostàriament, són els detallats en les relacions adjuntes número 2, amb indicació del Cos o Escala a què estan adscrits o assimilats, nivell orgànic i dotació pressupostària corresponent.   
2. Els serveis transferits satisfaran al Munt de Pietat l'aportació que corresponga al personal acollit al Munt de Pietat de Previsió Social per a Empleats i Obrers de Ports, segons la normativa vigent per als ports de l'Estat, i retindran les quotes que el personal haja d'abonar.   
3. El règim d'aquest personal serà l'establert en el Reial Decret de normes sobre traspàs per a la Comunitat Valenciana, el Reial Decret 2545/1980, de 21 de novembre, i altres disposicions aplicables.   
B.3 Valoració definitiva de les càrregues financeres dels serveis traspassats.   
1. El cost efectiu que, segons la liquidació del pressupost de despeses per a 1981 correspon als serveis traspassats a la Comunitat Valenciana s'eleva, amb caràcter definitiu, a 082.867.513 pessetes, les taxes i altres ingressos ascendeixen a 96.862.639 pessetes, segons detall que figura en la relació 3.1 i la càrrega assumida és de 47.166.660 pessetes.   
2. Els recursos financers que es destinen a sugragar les despeses originades per l'exercici dels serveis traspassats en l'exercici de 1985 tindran les dotacions següents:   
 Milers  
 de pessetes  
 de 1985  
Assignacions pressupostàries per a cobertura del cost efectiu (el detall apareix   
a la relació 3.2) 221.752  
Recaptació prevista per taxes i altres ingressos 129.074  
3. Transitòriament, mentre el cost efectiu es compute per determinar el percentatge de participació de la Comunitat Autònoma en els ingressos de l'Estat, mitjançant la consolidació en la secció 32 dels Pressupostos General s de l'Estat, dels crèdits relatius als distints components del cost efectiu, pels imports que s'indiquen, susceptibles d'actualització pels mecanismes generals en cada Llei de Pressupostos.   
 Crèdits  
a) Costos bruts en pessetes  
 de 1981  
Despeses de personal 02.757.743  
Despeses de funcionament 28.556.570  
Inversions per a conservació, amillorament i substitució 92.745.879  
Total 540.370.694  
C) Data d'efectivitat de l'ampliació i modificació de mitjans:   
El traspàs dels béns, drets i obligacions, així com del personal i crèdits pressupostaris, als quals es fa referència en aquest Acord, tindrà efectivitat a partir de l'entrada en vigor del Reial Decret pel qual s'aprova aquest Acord.   
I perquè conste, expedim aquesta certificació a Madrid, el 9 d'octubre de 1985.- Els Secretaris de la Comissió Mixta: Concepción Tobarra Sánchez i Maria Blanca Blanquer i Prats.   
Veure imatge


Còpia Permalink ELI